שז

שֶז (נולדה ב-30 באוקטובר 1959) היא סופרת, משוררת ומחזאית ישראלית. זוכת פרס רון אדלר לשירה לשנת 1999 ופרס ראש הממשלה ליצירה לשנת 2007.

==ביוגרפיה==

נולדה בשם אפרת ירושלמי, בהמשך שינתה את שמה ל"שז עוז" (קיצור של "שם זמני"). שיריה התפרסמו במשך שנים בכתבי עת רבים וזיכו אותה בפרס רון אדלר לשירה. בשנת 1999 יצא לאור ספר ביכוריה, "ריקוד המשוגעת", בהוצאת ״הקיבוץ המאוחד״, שכולל שירים פמיניסטיים נוקבים העוסקים ביחסיה עם הוריה, עם אחותה, ובקשרים אחרים. שלושה מחזות פרי עטה הועלו לבמה: "הביתה", שהוצג בתיאטרון הסימטה בשנת 1995, "שרשרת פנינים לבנה", שהוצג בפסטיבל עכו בשנת 1996, וקריאה מבוימת של המחזה "מלך. כן, כן, מלך" בתיאטרון הסימטה בשנת 2013.

בשנת 2001 פרסמה רומן אוטוביוגרפי בדוי בשם "להחזיר את הפיות לארץ ישראל" בהוצאת מודן. בשנת 2004 זכתה בתואר גיבורת תרבות מטעם קהילת הלהט"ב. ב-2005 פרסמה קובץ סיפורים קצרים בשם "מאולפת" בהוצאת שופרא; ב-2007 זכתה בפרס ראש הממשלה ליצירה ע"ש לוי אשכול; וב-2010 יצא לאור ספרה הרביעי "הרחק מהיעדרו" בהוצאת עם עובד, שעובד בשנת 2014 לסרט בבימויה של קרן ידעיה.

ביצירתה קיימים מוטיבים חריפים של אלימות וגילוי עריות:

לצד מוטיבים של תפילה ואמונה:

מתחילת דרכה כמשוררת, הייתה שז לסבית מוצהרת ודמות מוכרת בקהילה הלהט"בית, אך בשנת 2001 סיפרה בראיון "שאלו אותי: 'את לסבית?' אז כדי להרגיש משוחררת מכבלים אמרתי, כן. אבל אם אני חייבת להיות לסבית לתמיד, ולעולם לא להסתכל על גבר, ולא להיות עם גבר, אז לא בא בחשבון. אף אחד לא יגיד לי מה לעשות. אני הגעתי לשלב שבו ההגדרה 'לסבית' כובלת אותי, אבל מצד שני, אני לא יכולה להתנער ממנה לגמרי. כך שלהגיד שאני יודעת בדיוק לאן יוביל אותי הרגע בחיים, לכאן או לכאן, אני לא יודעת".

בשנת 2013 עברה שז לטבעונות, ובבלוג שלה בו היא מתארת את התהליך כתבה: "לשים את עצמי בעורו של האחר. המשפט הזה שב ומהדהד באוזניי. וזה, כך אני מבינה עכשיו, הניסוח המדויק לסיבה שבזכותה עברתי לטבעונות".

==ספריה==
שז בשנות ה-80
*ריקוד המשוגעת, הוצאת הקיבוץ המאוחד, ספרי סימן קריאה, בעריכת מנחם פרי, 1999
*להחזיר את הפיות לארץ-ישראל, הוצאת מודן, בעריכת עדנה שבתאי, 2001
*מאולפת, שופרא לספרות יפה, בעריכת אילן שיינפלד, 2005
*הרחק מהיעדרו, עם עובד, ספריה לעם, בעריכת משה רון, 2010
*לצאת ממצרים, ולחזור, כתר הוצאה לאור, 2023

אסופות בהשתתפותה:
*מה זאת אהבה, מבחר שירי אהבה מהספרות העברית החדשה, בעריכת זיסי סתוי, הוצאת משכל, 2000
*שם יש שושנים, סופרות ישראליות כותבות אירוטיקה, בעריכת הגר ינאי, הוצאת אלפא, 2003
*גאים להציג, ילקוט שירה וסיפורת הומו לסבית, בעריכת אילן שיינפלד, הוצאת שופרא, 2003
*אדומה, אנתולוגיית שירה מעמדית, אתגר, מעין, הכיוון מזרח, 2007
*105 משוררים בכתב ידם, משוררים מוציאים לאור שירים וטיוטות בכתב ידם, בעריכת ליאת קפלן, הוצאת כרמל, 2007
*קרבת מקום, שירי תפילה ישראליים, בעריכת גלעד מאירי ונועה שקרג'י, הוצאת משכל, 2011
*מלכה עירומה, שירת מחאה חברתית נשית, בעריכת דורית ויסמן, הקיבוץ המאוחד בשיתוף הקרן החדשה לישראל, 2013
*מחאת כפיים, אנתולוגיית שירה חברתית, עורכים: גלעד מאירי, נועה שקרג'י, דורית ויסמן, מקום לשירה, 2014

בשפות זרות:
* Continuum 8, Cinquante ans après le procès, Kef Israël, 2011
* Passageways, World Writing in Translation, Edited by Camille T. Dungy & Daniel Hahn, Two Lines Press, 2012

==פרויקטים מוזיקליים==
מילות השיר "אפשר שהעץ זוכר" מתוך הספר והאלבום "ריקוד המשוגעת"
השיר "אמא" מתוך האלבום "ריקוד המשוגעת", הגשה: שז
בשנת 1987 ניסתה שז את כוחה כזמרת ונגנית גיטרה והתגלתה על ידי מוטי שהרבני. היא הקליטה מספר שירים אישיים, פמיניסטיים, כבדים, פרובוקטיביים וחריפים שכתבה והלחינה (את רובם) בליווי גיטרה אקוסטית מתוגברת, ביניהם "ככה אלוהים תעשה שאני אמות", "הקפה שלי" (תרגום של שז לשיר של חנא אבו חנא בלחן של יהודה בן-מוחא), "רוח רפאים", "רק ליטוף קטן", "עכשיו הם מוציאים לי לשון", "בדרך החוצה", "חמודה'לה חלתה בסרטן", "לא רוצה יותר להיות חתיכה" וכן "הכל זין" (נקרא גם "הזין היהודי"), שהוקלט במקור עם הצמד פוליאנה פרנק בתחילת דרכו, שאירח אותה באחת מהופעותיו, ו"בשר זה רצח" שהוא תרגום עברי של קובי אור לשיר "Meat Is Murder" של הסמית'ס בלחן של יהודה בן-מוחא. בין שירים אלו שכללו מוטיבים של אלימות מינית, גילוי עריות, כאב ומוות, נכללו גם שירים שקטים ואופטימיים כגון "לכי אל מקום אחר", "שיר מנוחה" ו"בדרך החוצה" שבהם באו לידי ביטוי מוטיבים של תפילה, אמונה וגבורה. "עיר צעצוע", שהולחן בידי אליוט למילים של שז ומשלב קריאה ושירה, היה הבולט מביניהם והיא אף חיממה הופעה של נושאי המגבעת עם שיר זה. רבים מהשירים שהקליטה באותה תקופה מופיעים על גבי הקלטות "עיר צעצוע - חזרה ביתית", "חזרות 1" ו"חזרות 2" שיצאו ב-1987, אך רובם למעט "עיר צעצוע", "בשר זה רצח" ו"הכל זין" לא זכו להתייחסות.

ב-2008 ביצעה והלחינה אלה דר את שירה של שז "אברהם" במסגרת שיעור ברימון (בית ספר) שעסק בהלחנת שירי משוררים. השיר העוסק בעקדת יצחק מנקודת מבט נשית של יצחק ומופיע באלבום הבכורה של דר "אחות של שלגיה".

===ריקוד המשוגעת===
ב-2002 הוציאה שז, יחד עם הגיטריסט מירק פדרנקו, את האלבום "ריקוד המשוגעת", ובו היא מגישה משירי ספרה הראשון, ביניהם "אפשר שהעץ זוכר", "אמא", "אהובתי שחומת עיניים", "תהיי גסה", "אלוהים אומרת", "היציאה מאושוויץ" ו"פרידה". חלק משירי הספר המקורי וביניהם "ככה אלוהים תעשה שאני אמות" הולחנו והוקלטו בעבר, אך לא נכללו באלבום.

===גיבורה ורכה===
ב-2005 יצאה שז במופע מקורי בשם "גיבורה ורכה", בו שרה משיריה וניגנה בגיטרה. במופע זה שז שיתפה פעולה עם הזמר והיוצר א.ב. דן, הידוע בזכות שירו "הנוער על גראס". ב-2006 הקליטה בדואט עם א.ב. דן את שירו "אהבה יש בי לתת", שנכלל באלבומו השני מאותה שנה "EMule".

===עיר צעצוע - להקת שז והשדים===
ב-2019 הקימה יחד עם אורן זילברשטיין ויואב רבן את להקת "שז והשדים" והעלתה את המופע "עיר צעצוע", בו חזרה לבצע על הבמות בדמות דראג קינג מבחר משיריה המולחנים שהקליטה בשנות השמונים והופיעו על גבי קלטות. מופע הבכורה עלה במועדון הצימר בתל אביב ב-21 במאי 2019 ולאחר מכן במהלך אותה שנה התקיים פעם נוספת ב-4 באוגוסט בלבונטין 7 בתל אביב. במופע השני התארחו המשוררות שרה מלול ואודליה ון-דר-הורן והזמר והיוצר א.ב. דן, איתו שז שיתפה פעולה בעבר. אלבום הבכורה של הלהקה יראה אור בדצמבר 2022 בהפקתו של רם אוריון. ב-15 בנובמבר של אותה שנה ראה אור סינגל הבכורה מתוך האלבום - שיר הנושא "עיר צעצוע". ב-29 בנובמבר ראה אור הסינגל השני "תחזיק אותי, אלוהים" וב-12 בדצמבר ראה אור האלבום המלא.

===עד שהפיות יחזרו===
בתחילת שנת 2020 שוחרר השיר "שדמעותי יהפכו פנינים" [https://www.youtube.com/watch?v=rU3JarGnYyw]כסנונית ראשונה מהפרויקט המשותף של יונתן בר גיורא ושז, "עד שהפיות יחזרו". את השיר ביצע והלחין בר גיורא למילים של שז, המלווה אותו בקולות רקע ביחד עם נועה אסטרייכר. באפריל 2020 יצא בחברת הליקון (חברה) האלבום "להחזיר את הפיות", ובו קטעי פרוזה מולחנים מתוך ספרה של שז "להחזיר את הפיות לארץ ישראל", בביצוע שז ויונתן בר גיורא.

==עיבוד קולנועי==

בשנת 2014 עובד ספרה "הרחק מהיעדרו" לסרט בשם That Lovely Girl על ידי קרן ידעיה (בימוי ותסריט) בהפקת מיכאל ומרק רוזנבאום.<br>
הסרט מגולל את סיפורם המטריד של אב (צחי גראד) ובתו (מעיין תורג'מן) המנהלים חיי זוגיות. בהשתתפות יעל אבקסיס וטל בן בינה.<br>
הסרט התקבל לפסטיבל קאן שם הוקרן במסגרת "מבט מסוים" (Un Certain Regard) והיה מועמד לפרס אופיר.

==פרסים והוקרות==
* 1999 - פרס קרן רון אדלר לשירה
* 2004 - גיבורת תרבות מטעם קהילת הלהט"ב
* 2007 - פרס ראש הממשלה ליצירה ע"ש לוי אשכול

==לקריאה נוספת==
* מימון, שוש. שמעתי את שז שרה. ידיעות אחרונות, זמנים מודרניים, 5 באוקטובר 1988, עמ' 4–5, 20
* נגב, אילת. אהבה. הסיפור האמיתי. ידיעות אחרונות, 7 ימים, 14 באפריל 2000, עמ' 78–79, 81–82, 84
* בן-ארצי-פדמור, שירי. אם לא הייתי כותבת - הייתי מתה (ריאיון עם שז). על הקו, יוני 2000, עמ' 47–49
* לאור, יצחק. התשוקה אל האדון הרע. הארץ, תרבות וספרות, 14 בינואר 2000, עמ' ב-15
* משמרי, אביבה. הילדה זוכרת, האישה חיה. על הקו, יוני 2000, עמ' 45–46
* רוח, אביבית. אלוהים היא. עתון 77, גל' 241, מרץ 2000, עמ' 12
* שז. ממולכדת בהיסטריה. הארץ, תרבות וספרות, 4 בפברואר 2000, עמ' ב-13
* בן, מנחם. העיניים הסגולות של שז. מעריב, מוסף שבת - ספרות וספרים, 30 בספטמבר 2005, עמ' 29
* בידרמן, בשמת. בגוב העריות. Time Out תל אביב, גל' 421 (25 בנובמבר עד 2 בדצמבר 2010), עמ' 134

==קישורים חיצוניים==

* 
* 
*[https://fanlink.to/Feyot האלבום "להחזיר את הפיות"](הליקון מיוזיק 2020) באפל מיוזיק, אייטיונס, דיזר וספוטיפיי
* [https://web.archive.org/web/20140529084611/http://www.poetryplace.org/index.php/2010-04-08-14-34-54 שז] ב"מקום לשירה"
* 
* , שז ממליצה על חמישה ספרים
* [https://web.archive.org/web/20090703092020/http://www.blogs.bananot.co.il/showPost.php?blogID=153 שדמעותיי יהפכו פנינים], הבלוג של שז באתר בננות
* [https://web.archive.org/web/20060202085027/http://www.realismart.com/gay/shez.htm שז] באתר של רפי פרץ (צייר)

===על יצירתה===
* 
* טל איתן, "[http://gogay.co.il/item.php?id=2240 לשז אין כוס נושך]", 2006, פורטל GoGay
* דורית ויסמן, "[https://web.archive.org/web/20140529051913/http://www.poetryplace.org/index.php/online-magazine/2008/2008/137-2010-04-12-06-25-41 פרח אחד אל מול הקושי]", על השיר פרידה, פורסם במקום לשירה, 2008
* שמעון שלוש, "[http://simania.co.il/showReview.php?reviewId=14812 ביקורת על על הספר "ריקוד המשוגעת"]", אתר סימניה, 2009
* 
* 
* אילן שיינפלד, "[http://www.nrg.co.il/online/47/ART2/181/731.html גאות ושפל]", nrg, 2010
* 
* אלה יווניה, "[http://irisganor.com/?p=882 הרחק מהיעדרו] ", ביקורת ספרים, 2010
* נעמה כרמי, "[http://naama-carmi.com/2010/10/30/לדבר-מהפצע/ לדבר מהפצע]", קרוא וכתוב, 2010
* מנחם בן, "[http://www.nrg.co.il/online/47/ART2/169/397.html?hp=47&cat=310 קו המשווה: שכבה עם אביה]", nrg, 2010
* שבתאי מג'ר, "[https://www.facebook.com/notes/סדנאות-כתיבה-בהנחיית-שז/על-הספר-הרחק-מהיעדרו-שבתאי-מגר/698870213466518 הזמנה לריקוד של בחינה הדדית]", עתון 77, גיליון 352, 2011

===מיצירתה===
* 
* [http://www.hug.co.il/magazine_read.asp?id=580 הגרזן שבמרק], רשימה מתוך "הסדנה לשירה" מאת אילן שיינפלד, הוצאת שופרא, 2005
* [http://nillydagan.com/סופ-ש-שירה-מספר-9-3-8-2012/286-שז-עוז ארבעה שירים], אנתולוגיה מקוונת לשירה עברית, סופ"ש שירה 9, 2012
* [http://www.haptiliya.com/#!shez/czbl סיפור קצר] , מתוך הספר מאולפת (הוצאת שופרא לספרות יפה, 2005), אתר הפתיליה, 2012
* [http://lyrica.org.il/blog/?p=160 שיר], אתר ליריקה, 2013

===ראיונות===
* 
* הילה להב, "[http://gogay.co.il/item.php?id=1098 את נלחמת לבד]", GoGay, 2003
* בית העם קורא שירה, "[https://web.archive.org/web/20140529051950/http://www.etgar.info/he/article__396 אנחנו מתגעגעים לשז]", אתגר - מגזין פוליטי תרבותי, 2009
* 
* משה קוטנר, "[http://www.nrg.co.il/online/55/ART2/209/023.html המסלול העוקף: "לאט לאט אני לומדת להרפות]", מעריב, 2011
* , 2013
* 
* 
* דפנה לוי, [https://podcasters.spotify.com/pod/show/daphna-lewy/episodes/101-e28pmg5 ראיון אישי עם שז וקריאה משיריה בפודקאסט ״על החיים ועל המוות״], 1 בספטמבר 2023

== הערות שוליים ==

קטגוריה:בוגרות תלמה ילין
קטגוריה:בוגרי תלמה ילין
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:זוכי פרס רון אדלר
קטגוריה:טבעוניות ישראליות
קטגוריה:טבעונים ישראלים
קטגוריה:להט"בים ישראלים
קטגוריה:סופרות להט"ביות ישראליות
קטגוריה:משוררות להט"ביות ישראליות
קטגוריה:משוררות ישראליות
קטגוריה:משוררים ישראלים
קטגוריה:משוררות לסביות ישראליות
קטגוריה:משוררות כותבות עברית
קטגוריה:משוררים כותבי עברית
קטגוריה:משוררים ששיריהם הולחנו
קטגוריה:סופרות ישראליות
קטגוריה:סופרים ישראלים
קטגוריה:סופרות ישראליות הידועות בשם עט
קטגוריה:סופרים ישראלים הידועים בשם עט
קטגוריה:סופרות כותבות עברית
קטגוריה:סופרים כותבי עברית
קטגוריה:ישראליות שנולדו ב-1959
קטגוריה:ישראלים שנולדו ב-1959